stanford-oval/wikipedia huggingface dataset:
מצלמת אירועים
תיאור פונקציונלי

פיקסלים של מצלמת אירועים מגיבים באופן עצמאי לשינויים בבהירות כשהם מתרחשים. כל פיקסל מאחסן רמת בהירות ייחוס (סף יחוס), ומשווה אותה באופן רציף לרמת הבהירות הנוכחית. אם ההבדל בבהירות חורג מסף היחוס, אותו פיקסל מאפס את רמת ההתייחסות שלו ויוצר אירוע. אירוע הוא פקטה מכילה את מיקום הפיקסל בתמונה ואת חותמת הזמן בו נוצר. אירועים עשויים להכיל גם את הקוטביות (הגדלה או ירידה) של שינוי בהירות, או מדידה מיידית של רמת ההארה, בהתאם לדגם החיישן הספציפי. לפיכך, מצלמות אירועים מוציאות זרם אסינכרוני של אירועים המופעלים על ידי שינויים בתאורת הסצנה.
מצלמות אירועים עובדת בדרך כלל ברזולוציה זמנית של מיקרו-שניות, טווח דינמי של 120 דציבל (dB), ורגישות פחותה לטשטוש כתוצאה מתנועות מהירות מאשר מצלמות פריים. זה מאפשר להן לעקוב אחר תנועת האובייקט והמצלמה (זרימה אופטית) בצורה מדויקת יותר. מכיוון שפיקסלים בודדים מופעלים באופן אסינכרוני, מצלמות אירועים מתאימות לשילוב עם ארכיטקטורות מחשוב אסינכרוניות כגון מחשוב נוירומורפי.בעוד המצלמה מדווחת על אירועים ברזולוציית מיקרו-שניות, הרזולוציה הזמנית בפועל (או, לחלופין, רוחב פס החישה) היא בסדר גודל של עשרות מיקרו-שניות עד כמה מילישניות, בהתאם לניגודיות האות, תנאי התאורה ועיצוב החיישן.
הערות שוליים

↑  Li, Hongmin; Liu, Hanchao; Ji, Xiangyang; Li, Guoqi; Shi, Luping (2017). "CIFAR10-DVS: An Event-Stream Dataset for Object Classification". Frontiers in Neuroscience (באנגלית). 11: 309. doi:10.3389/fnins.2017.00309. ISSN 1662-453X. PMC 5447775. PMID 28611582.
↑  Sarmadi, Hamid; Muñoz-Salinas, Rafael; Olivares-Mendez, Miguel A.; Medina-Carnicer, Rafael (2021). "Detection of Binary Square Fiducial Markers Using an Event Camera". IEEE Access. 9: 27813–27826. arXiv:2012.06516. Bibcode:2021IEEEA...927813S. doi:10.1109/ACCESS.2021.3058423. ISSN 2169-3536.
↑  Liu, Min; Delbruck, Tobi (במאי 2017). "Block-matching optical flow for dynamic vision sensors: Algorithm and FPGA implementation". 2017 IEEE International Symposium on Circuits and Systems (ISCAS). pp. 1–4. doi:10.1109/ISCAS.2017.8050295. ISBN 978-1-4673-6853-7. נבדק ב-27 ביוני 2021. {{cite book}}:  (עזרה)
1 2  Lichtsteiner, P.; Posch, C.; Delbruck, T. (בפברואר 2008). "A 128×128 120 dB 15μs Latency Asynchronous Temporal Contrast Vision Sensor". IEEE Journal of Solid-State Circuits. 43 (2): 566–576. Bibcode:2008IJSSC..43..566L. doi:10.1109/JSSC.2007.914337. ISSN 0018-9200. {{cite journal}}:  (עזרה)תחזוקה - ציטוט: url-status (link)
↑  Posch, C.; Matolin, D.; Wohlgenannt, R. (בינואר 2011). "A QVGA 143 dB Dynamic Range Frame-Free PWM Image Sensor With Lossless Pixel-Level Video Compression and Time-Domain CDS". IEEE Journal of Solid-State Circuits. 46 (1): 259–275. Bibcode:2011IJSSC..46..259P. doi:10.1109/JSSC.2010.2085952. ISSN 0018-9200. {{cite journal}}:  (עזרה)
השוואה בין הנתונים המופקים על ידי מצלמת אירועים ומצלמה קונבנציונלית
קסם סולטאן

קֶסֶם סולטאן (בטורקית: Kösem Sultan; בערך ב-‏1589 – 2 בספטמבר 1651), הייתה האישה החזקה ביותר בהיסטוריה העות'מאנית ודמות בולטת בתקופת סולטנות הנשים. תפסה עמדת כוח והשפיעה על הפוליטיקה של האימפריה העות'מאנית כשנהייתה האסקי סולטאן כפילגש המועדפת של הסולטאן העות'מאני אהמט הראשון (1590-1617), ולידה סולטאן כאמו של מוראט הרביעי (1612-1640) ואבראהים הראשון (1615-1648), וכסבתו של מהמט הרביעי (1642-1693).
קסם סולטאן התגוררה בארמון העות'מאני במשך מלכותם של שישה סולטאנים: אהמט הראשון, מוסטפא הראשון, עות'מאן השני, מוראט הרביעי, אבראהים הראשון, ומהמט הרביעי. לאחר מותה, היא נקראה "הולידה המופלאה" ו"האם הקדושה".
ראשית חייה

קסם הייתה ממוצא יווני, בתו של כומר מהאי טינוס. היא נקנתה על ידי שליט בוסניה באימפריה העות'מאנית ונשלחה, בגיל 15, להרמון הסולטאן. שמה המקורי אינו ידוע, אם כי צוין בספרות מאוחרת כאנסטסיה, או נסיה. הנוסע האיטלקי פייטרו דלה ואלה ששהה ב-1615 באיסטנבול, סיפר כי בהגיעה להרמון כונתה מאהפייקר ("פני ירח", כלומר, יפה בפרסית), ואהמט הראשון העניק לה את השם קסם, שמשמעותו "ראש העדר", כביטוי לכישורי המנהיגות שגילתה ולתבונתה הפוליטית.
האסקי סולטאן, הרעיה הקיסרית

קסם תפסה עמדת כוח בשנות מלכותו הראשונות של אהמט הראשון כחלק מסדרת שינויים בהיררכיה של ההרמון האימפריאלי. ספייה סולטאן, סבתו העוצמתית לשעבר של אהמט וראש ההרמון, נושלה מסמכויותיה והוגלתה לארמון הישן בינואר 1604, והאנדאן סולטאן, אמו והוולידה סולטאן של אהמט, נפטרה בנובמבר בשנה שלאחר מכן. שתי המשרות הפנויות הללו אפשרו לקסם לעלות לראש ההיררכיה בהרמון האימפריאלי ממצבה הקודם כפילגש השנייה או השלישית של הסולטאן, ומנהלת הרמון השפחות הקיסרי במקום ולידה סולטאן.
כהאסקי סולטאן לאהמט, קסם נחשבה לפילגש המועדפת עליו וילדה את רוב ילדיו. במשך זמנה כהאסקי סולטאן היא קיבלה 1,000 אקצ'ה ביום. כאמן של מספר נסיכות הייתה לה הזכות למצוא להן שידוך, דבר ששימש גם ככלי פוליטי. הנוסע האנגלי ג'ורג' סנדיס, שביקר באיסטנבול ב-1610 וסיפר על חצר הסולטאן בספרו מ-1615, ציין ש"האסקי-קאדון הוסיפה מעשי-כישוף על עוצם יופיה, עד כי הסולטאן אהֵבהּ בלהט רב". פייטרו דלה ואלה ציין ש"היא נערצת על הכול כמלכה, ובכל ענייני האימפריה היא בעלת הסמכות הגדולה ביותר".
השגריר הוונציאני סימון קונטריני מזכיר את קסם בתסקיר ב-1612 ומציג אותה כאישה ”בעלת יופי ופקחות, ועוד. בעלת כישורים רבים, היא שרה מעולה, אי מזה היא ממשיכה להיות נאהבת עד מאוד על ידי המלך... לא די בכך שכולם מתייחסים אליה בכבוד, הם אף מתייעצים איתה בעניינים מסוימים והיא המועדפת על המלך, שרוצה אותה לצדו תמיד."קונטריני דייוח ב-1612 שהסולטאן ציווה להכות אישה על כך שהיא העליבה את קסם. היא ככל הנראה הייתה פילגשו הנוספת של הסולטאן, מאהפירוז, אמו של בנו הבכור של אהמט, עות'מאן. קסם גם התאמצה לשמור על גיסה, מוסטפא, מהוצאה להורג, וייתכן שייחסה למאהפירוז ניסיונות שידול עוינים לטובת בנה. לאחר גירושה של מאהפירוז מהארמון באמצע 1610, קסם ועות'מאן התחבבו אחד על השנייה. היא נהגה לאפשר לעות'מאן להתלוות עמה לנסיעות בכרכרה שבהן הוא הראה עצמו לעם, אך כשלאהמט נודע על כך, הוא אסר על כל שיחה ביניהם”.
השפעתה של קסם על הסולטאן התגברה בשנים הבאות ונאמר כי היא פעלה כאחת מיועציו. אף על פי כן, היא נמנעה מהתערבות יום-יומית בעניינים חשובים כי הסולטאן לא רצה שאשתו תאפיל עליו. יש הטוענים שקסם פעלה ממניעים אנוכיים וכי ניסתה לשמר את מעמדה והשפעתה במהלך הקריירה הארוכה שלה "יותר מאשר את אלה של הסולטאן או השושלת".
לקסם היה היה תפקיד חשוב כשומרת השהזאדה. שינויים משמעותיים בסדרי ההורשה שחלו בתקופתו של אהמט מיוחסים למאמציה של קסם. ייתכן כי היא הבינה את התועלת האישית שיכלה לנבוע מסדר ההורשה לבן הבכור והדבר סייע לה כשכבר לא הייתה האסקי אלא אמא לנסיכים שמחכים לרשת את הכס. לפי השגריר הוונציאני, קסם "שידלה את הסולטאן לחוס על חייו של מוסטפא על מנת להגן על בניה שלה מגורל דומה".
פרישה לארמון הישן

הסולטן אהמט נפטר בגיל צעיר (בן 27) ב-22 בנובמבר 1617. כתוצאה מכך, קסם איבדה את תפקידה בארמון טופקאפי ועברה לארמון הישן במשך כל מלכותם של גיסה מוסטפא הראשון ובנה החורג עות'מאן השני.
בעקבות השינויים שחלו בסדרי ההורשה, שקבעו כי אמו של הנסיך תשהה בארמון הישן ממות בעלה ועד המלכת בנה, קסם הצליחה לשמר לעצמה את התואר האסקי סולטאן וקצבה יומית של 1,000 אקצ'ה בזמן פרישתה; זאת למרות שבסוף שלטונה של קסם, התואר האסקי איבד את מעמדו.
ב-1619, בנה החורג עות'מאן השני הגיע לביקור של 3 ימים בארמון הישן, ובכך הפגין את חיבתו אליה. על אף שהעריך וחיבב אותה, עות'מאן לא נתן לקסם לשמש עבורו כדמות המלכה האם.
ולידה סולטאן ועוצרת > כהונה ראשונה

קוסם חזרה לשלטון כשבנה בן ה-11 עלה לכס המלוכה ב-10 בספטמבר 1623 כמוראט הרביעי. מכיוון שבנה היה קטין, היא מונתה לא רק לולידה סולטאן אלא גם לעוצרת רשמית, מהמלכת בנה ב-10 בספטמבר 1623 ועד 18 במאי 1632. במהלך מרבית תקופת שלטונו של מוראט הרביעי, היא למעשה שלטה דרכו וניהלה בפועל את האימפריה, והשתתפה בישיבות הדיוואן (הקבינט) מאחורי וילון, גם אחרי 1632, לאחר שכבר לא הייתה עוצרת.
בשנים הראשונות האימפריה נפלה לאנרכיה; האימפריה הספווית פלשה לעיראק כמעט מיד, בצפון אנטוליה פרצו מרידות, ובשנת 1631 הסתערו היניצ'רים על הארמון והרגו בין היתר את הווזיר הגדול. מוראט חשש מגורל זהה לזה של אחיו הבכור, עות'מאן השני, והחליט לבסס את שלטונו. בהמשך, ניסה לדכא את השחיתות שגדלה בתקופת שלטונם של הסולטאנים הקודמים, ושלא טופלה בזמן שאמו שלטה באמצעות בא כוח. שלטונו המוחלט החל בסביבות 1632, כאשר לקח את הסמכות וביסס מחדש את עליונותו של הסולטאן, ועד מותו ב-1640 (בגיל 27).
ולידה סולטאן ועוצרת > כהונה שנייה

בנה השני של קסם, אבראהים, חי באימה מהחשש שגם הוא יוצא להורג על פי פקודת מוראט כמו שני אחיו הגדולים ממנו. חייו ניצלו רק על ידי השתדלות אמו, קסם סולטאן. לאחר מותו של מוראט, נותר אבראהים הנסיך היחיד ששרד מהשושלת. לאחר שהתבקש על ידי הווזיר הגדול קמאנקש פאשה לרשת את הסולטנות, חשד אבראהים שמוראט עדיין חי ומתכנן ללכוד אותו. נדרש שכנוע משולב של קסם והוזיר הגדול, ובדיקה אישית של גופת אחיו, כדי שאבראהים יסכים לרשת את כס המלוכה, בשנת 1640. אלא שהוא התגלה כבלתי יציב נפשית, ואימו, קסם, שלטה בשמו, אולם אפילו היא נפלה קורבן למורת רוחו של הסולטאן ועזבה את הארמון הקיסרי.
התנהגותו של אבראהים עוררה דיבורים על הדחת הסולטאן. בשנת 1647, הווזיר הגדול סאליח פאשה, קסם סולטאן, שייח' אל-אסלאם עבדורהים אפנדי זממו ללא הצלחה להדיח את הסולטאן ולהחליפו באחד מבניו. סאליח פאשה הוצא להורג וקסם סולטאן הוגלתה מההרמון. בשנה שלאחר מכן מרדו חיל היניצ'רים והעולמא. ב-8 באוגוסט 1648, אבראהים הודח, נתפס ונכלא בארמון טופקאפי. קסם נתנה את הסכמתה להדחת בנה באומרה ”בסופו של דבר הוא לא ישאיר אתכם ולא אותי בחיים. נאבד את השליטה בממשלה. החברה כולה נמצאת בהריסות. הדיחוהו מהכס באופן מיידי”. הווזיר הגדול החדש, סופו מהמט פאשה, עתר לשייח' אל-אסלאם בבקשה לפתווה שתאשר את הוצאתו להורג של אבראהים. הפתווה ניתנה, עם ההודעה ”אם יש שני ח'ליפים, תהרגו אחד מהם”. קסם גם נתנה את הסכמתה. נשלחו שני תליינים ואבראהים נחנק ב-18 באוגוסט 1648.
ולידה סולטאן ועוצרת > כהונה שלישית

בסופו של דבר הציגה קסם את נכדה בן השבע מהמט הרביעי לדיוואן במילים ”הנה הוא! ראו מה אתם יכולים לעשות איתו!” לפיכך, היא הכריזה על עצמה כעוצרת בפעם השלישית ושלטה שוב בגלוי בין השנים 1648 ל-1651. בראש האימפריה העות'מאנית עמד הסולטאן הילד, מהמט הרביעי. עם המלכתו, תפקיד הולידה סולטאן היה מיועד לאמו טורהאן סולטאן. עם זאת, התעלמו מטורהאן בגלל צעירותה וחוסר הניסיון שלה. במקום זאת הוחזרה קסם סולטאן לתפקיד גבוה זה.
מותה

טורהאן, אמו של מהמט הרביעי, התגלתה כאישה שאפתנית מכדי לאבד תפקיד כה גבוה ללא קרב. היא הייתה אויבת בנפש של קסם. במאבקה להיות ולידה סולטאן, נתמכה טורהאן על ידי הסריס השחור הראשי במשק ביתה והוזיר הגדול, ואילו קסם נתמכה על ידי חיל היניצ'רים. אף על פי שקסם ולידה סולטאן נתפסה כטובה ביותר עבור השלטון, העם התרעם על השפעתם של היניצ'רים על הממשלה.
במאבק כוחות זה תכננה קסם להדיח את מהמט ולהחליפו בנכד צעיר אחר. לדברי אחד ההיסטוריונים, ההדחה הזו קשורה יותר להדחת כלתה השאפתנית בכזו שיהיה אפשר לשלוט עליה ביתר קלות. התכנית לא צלחה מכיוון שמליקה האטון, אחת מהמשרתות של קסם, דיווחה לטורהאן שקסם מתכננת להדיח את מהמט ולהחליפו בנכד אחר בעל אם צנועה יותר. בין אם טורהאן נתנה את הפקודה ובין אם לא, קסם סולטאן נרצחה שלוש שנים לאחר שהפכה לעוצרת של נכדה הצעיר. השמועה היא כי טורהאן הורתה על חיסולה של קסם. יתר על כן, יש ששיערו כי קסם נחנקה בווילון על ידי הסריס השחור הראשי של ההרמון, סולימאן הגבוה. העבריין העות'מאני בובובי, בהסתמכו על מלשין מההרמון, קבע כי קסם נחנקה באמצעות השיער שלה עצמה.
לאחר מותה, בגיל 62, נלקחה גופתה מטופקאפי ל"ארמון הישן" ואז נקברה במאוזוליאום של בעלה אהמט הראשון.
בתרבות הפופולרית

בפרקים הראשונים של סדרת הטלוויזיה הטורקית "מאה מפוארת - קסם", מגלמת את קסם סולטאן השחקנית היוונייה אנסטסיה צילימפיו, ובהמשך העונה הראשונה מגלמת אותה השחקנית הטורקייה ברן סאאת. בעונה השנייה מגלמת אותה נורגול ישילצ'אי.
הערות שוליים

↑  על אף שבעברית מקובל לתעתק את שמה כ-קוסם, התנועה ö קרובה יותר לתנועת סגול בעברית מאשר לתנועת חולם
1 2  ספר מסעותיו של דלה ואלה (Viaggi), כרך ראשון, מהדורת 1843, מכתב שני מקונסטנטינופול, עמ' 53–54 (באיטלקית)
↑  
קסם סולטן, באתר http://histori-aolamit.blogspot.com (היסטוריה עולמית), ‏30/12/2017
↑  תיאור מסע שתחילתו ב-1610, מהדורת 1621, עמ' 76
הערך תורגם מויקיפדיה האנגלית.
| --- | --- |
בקרת זהויות :  PLWABN: 9810638455405606  GND: 1017515999  ISNI: 0000 0001 4028 9660  TDVİA: kosem-sultan  VIAF: 218064589   WorldCat (עם VIAF): 218064589 
מוראט הרביעי
אבראהים הראשון
מהמט הרביעי
קברה של קסם סולטאן במסגד הסולטאן אהמט
סרט פעולה

דאגלס פיירבנקס בסרט הפעולה האילם "רובין הוד" (1922) (Douglas Fairbanks in Robin Hood)
סרט פעולה הוא סוגה קולנועית המאופיינת במתן דגש על התרחשויות פיזיות, כגון קרבות, מרדפים, פיצוצים ופעלולים. סוגת הפעולה משולבת לעיתים קרובות עם סוגות אחרות, כגון קומדיה, מדע בדיוני או אימה.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שורשיהם של סרטי הפעולה בשנות ה-60 של המאה ה-20, עם יציאתה לאקרנים של סדרת סרטי "ג'יימס בונד" (אשר מכילה הרבה מהמאפיינים המקוריים של סרטי ריגול) ו-"Bullitt", שהציג את אחד ממרדפי המכוניות הראשונים, סצנה הכלולה מאז כמעט בכל סרט פעולה.
מאפיינים

סרטי פעולה הם, בדרך כלל,[דרוש מקור] סרטים שניתן להגדיר במשפט אחד, לדוגמה: "מדען מחייה-מחדש דינוזאורים, רק כדי לגלות שהם מנסים לשלוט בעולם, שוב", עבור הסרט "פארק היורה", או "גיבור על שמנסה ליצור בינה מלאכותית שתגן על העולם מגלה שיש לה הגדרה אחרת להצלת העולם" עבור הסרט "הנוקמים: עידן אולטרון" וכדומה.
סרטי פעולה נוטים[דרוש מקור][דרושה הבהרה] לכלול גם גיבור הירואי אשר מרבה לפעול בניגוד לנהלים שמפעילים עליו מפקדי הצבא או המשטרה שעל כוחותיהם הוא נמנה. לצד הגיבור מופיע לרוב[דרוש מקור] שותף "Sidekick" המסייע לו ולעיתים מהווה גם אתנחתא קומית.
מאפיינים > הטובים נגד הרעים

הסוגה מאופיינת לרוב בסיפור פשוט אודות "אנשים טובים" נגד "אנשים רעים".
זהות ואפיון "האנשים הטובים" ו"האנשים הרעים" תלויה במדינה ובתקופה. בסרטים הוליוודיים, "האנשים הטובים" בדרך-כלל[דרוש מקור] יהיו האמריקנים הפטריוטים, ואילו "האנשים הרעים" הם פושעים או סוכנים של כוחות זרים.
בשנות ה-80 של המאה ה-20 וקודם לכן, הם היו לרוב[דרוש מקור] קומוניסטים, אשר הביאו חלק מסרטי הפעולה קרוב למדרגת סרטי תעמולה. עם נפילת הקומוניזם, עברו הסרטים להתמקד בטרוריסטים מדרום אמריקה, המזרח התיכון וסוחרי סמים. מפלצות, חייזרים, שדים ויצורים על-טבעיים משמשים אף-הם כנבלים קלאסיים, שמטרתם לרוב היא השמדת האנושות.
מאפיינים > סצנות

סצנות פעולה האופייניות לסרטים הוליוודים:
קרבות ירי וחילופי אש
מכות וקרב פנים אל פנים, לפעמים כולל אמנויות לחימה
הגיבור מביס כנופיות של שכירי חרב ומשרתים של הנבל
דו-קרב בין הגיבור לנבל
מרדף, ובפרט מרדף מכוניות
פיצוצים והרס של מבנים וכלי רכב
הרס אפוקליפטי באמצעות נשק-על או על ידי יצורים על-טבעיים
בעולם > בארצות הברית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
סרטי פעולה בקולנוע האמריקאי מופקים בתקציב גדול עבור אפקטים מיוחדים ועבודת פעלולנים. הם מתמקדים בתחום הפירוטכניקה ואביזרים חדשניים. סרטי פעולה אמריקניים רבים מתבססים במידה זו או אחרת על מדע בדיוני: אם בסיפור ובעולם ההתרחשות, או אם בטכנולוגיות ובכלי-הנשק שנמצאים ברשות הגיבור/הרשע. בלא מעט סרטים על הגיבור להילחם ברשע שהשיג נשק מודרני חדיש להשמדה המונית.
בעולם > בהונג קונג ובקוריאה הדרומית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
סרטי אקשן מהונג קונג וקוריאה הדרומית הם בעיקר וריאציות מודרנית של סרטי אמנויות לחימה. בשל שורשיהם, סרטי פעולה מהונג-קונג מתרכזים בעיקר בנושא האקרובטיקה על ידי הגיבור.
ראו גם

ערכים על סרטי פעולה
עקרון קליעת הרעים
קומדיית פעולה
סרט אמנויות לחימה
סרט מלחמה
סרט אסונות
לקריאה נוספת

Action and Adventure Cinema, לונדון: ראוטלג', 2004, ISBN 0-203-64515-4
בסטר בקסטר

| --- | --- |

 שם ספר:  ארתור ארתור כותב סיפור ארתור ומסבת הפיג'מות הראשונה ארתור והשן המתנדנדת ארתור הבטחות צריך לקיים ארתור: שיעור בנימוס ארתור: שיעור בנימוס 2 ארתור והמורה הבעיתי ארתור והחצבת ארתור והתינוקת החדשה ארתור ופרנסין האמיתיים
 שם סרט:  ארתור: הסרט החג המושלם של ארתור
 תוכנית טלוויזיה:  ארתור ד"ש מבסטר
 הופעה ראשונה:  העיניים של ארתור
 הופעה אחרונה:  כבר גדולים
 מספר הופעות:  271
 יוצרים:  מארק בראון
 דיבוב בשפה העברית:  אור אזולאי גילן שחף
 מידע
 כינויים:  בסטר בקסטר מר בקסטר הארנב הביוני
 גיל:  8
 מקום לידה:  אלווד סיטי
 גזע:  ארנב/שפן (תלוי בפרק)
 מין:  זכר
 מקצוע:  גיבור על, תלמיד יסודי
 נטייה:  נייטרלי טוב
 דת:  נוצרי
 אזרחות:  אמריקאי
 מקום מגורים:  אלווד סיטי
 דמויות קשורות
 משפחה:  ביצי בקסטר (אמא) בו בקסטר (אבא) סבתו של באסטר (סבתא) אביו של ביצי (סבא מצד האם) סטו (דוד מצד האם) בוב בקסטר (דוד מצד האם) קארן (בת דודה) סבא של סבא של באסטר (סבא רבא מצד האם)
 חברים:  ארתור ריד מופי קרוסוואייר מוח בינקי ברנס פרונלה דייגן ג'ורג' לנגרן לדונה קומפסון פרן וולטרס סו אלן פרנסין פרנסקי חבר (חיית המחמד של ארתור) גילי
 אויבים:  גילי בינקי ברנס ארתור ריד (לעיתים רחוקות) מופי קרוסוואייר מר עכבר (לשעבר) מוח
בסטר בקסטר (באנגלית: Buster Baxter) הוא דמות בדיונית בסדרת הספרים ובסדרת הטלוויזיה המונפשת האמריקאית-קנדית "ארתור".
בתוכנית, ארתור הוא ארנב בן 8, תלמיד כיתה ג' המתגורר בעיר הבדיונית "אלווד סיטי".
הופעה חיצונית

בסטר הוא ארנב דמוי אנוש, נוהג ללבוש סוודר בצבע טורקיז שמתחתיו חולצה מכופתרת כתומה, ג'ינס כחול חלק ונעלי אולסטאר אדומות-לבנות. למרות שבסדרה ד"ש מבסטר הוא לובש חולצה כתומה לגמרי.
משפחה

הוריו התגרשו כאשר היה בן 4. לאמו קוראים בטסי (בחלק מהעונות קוראים לה ביצי).
עוד קצת על הדמות

לבסטר יש חיבה והערצה לחייזרים ואוכל. והוא החבר הכי טוב של ארתור. בסטר מעריץ את הסדרה "הארנב הביוני" ואפילו התחזה אליו.
לד זפלין

ערך זה עוסק בלהקת הרוק לד זפלין. אם התכוונתם לאלבום הבכורה של הלהקה, ראו .
| --- | --- |


בכיוון השעון, משמאל למעלה: ג'ימי פייג', ג'ון בונהם, רוברט פלאנט, ג'ון פול ג'ונס
 מקום הקמה:  לונדון 
 מוקד פעילות:  בריטניה
 תקופת הפעילות:  1968–1980 (כ־12 שנים)
 סוגה:  הארד רוק, בלוז רוק, פולק רוק, הבי מטאל
 חברת תקליטים:  אטלנטיק רקורדס סוואן סונג רקורדס
 פרסים והוקרה:  היכל התהילה של הרוק אנד רול (1995)  פרס מרכז קנדי (2012)  פרס גראמי למפעל חיים (2005)  בפסקה זו רשומה אחת נוספת שטרם תורגמה 
 www.ledzeppelin.com
 פרופיל ב-IMDb
 חברים
 רוברט פלאנט ג'ימי פייג' ג'ון בונהם ג'ון פול ג'ונס
 
לד זפלין (באנגלית: Led Zeppelin) הייתה להקת הארד רוק בריטית, שמנעד יצירותיה נע בין הארד רוק, בלוז רוק, פולק רוק והבי מטאל. הלהקה הוקמה בשנת 1968 והתפרקה בשנת 1980. הלהקה הורכבה מהסולן רוברט פלאנט, הגיטריסט ג'ימי פייג', הבסיסט והקלידן ג'ון פול ג'ונס והמתופף ג'ון בונהם.
במרבית שנות פעילותה, היה פייג' אמון על הלחנת השירים בעוד פלאנט היה אחראי במרבית המקרים על כתיבת המילים. בשנותיה האחרונות, גברה השפעתו של ג'ונס על הליך היצירה, בדגש על שימוש בעיבודים הכוללים שימוש בקלידים ובשילובים של מוזיקה אקספרימנטלית.
לאורך 12 שנות פעילותה, בהן הוציאה שמונה אלבומי אולפן, זכתה הלהקה להצלחה מסחרית גדולה, כשמכרה למעלה מ-200 מיליון אלבומים, נתון אשר מיקם אותה במקום השלישי ברשימת האמנים המצליחים בהיסטוריה בארצות הברית. נחשבת ביחד עם בלאק סאבאת' ודיפ פרפל לאחת ממייסדות זרם ההבי מטאל.
בשנת 1969, הוציאה הלהקה את שני אלבומיה הראשונים - "Led Zeppelin ו-"Led Zeppelin II". כעבור שנה יצא אלבומה השלישי "Led zeppelin III".
בשנת 1971, הוציאה הלהקה את אלבום האולפן הרביעי שלה "Led Zeppelin" IV, שכלל בין היתר את השיר "Stairway To Heaven", שנחשב לאחד משירי הרוק המפורסמים בכל הזמנים.
לאחר כשנתיים הפסקה, יצא בשנת 1973 אלבומה החמישי של הלהקה "Houses of the Holy". בשנת 1975, הוציאה הלהקה את אלבומה השישי "Physical Graffiti". את אלבומיה האחרונים - "Presence" ו-"In Through the Out Door" הוציאה הלהקה בשנת 1976 ו-1979 בהתאמה.
בסוף שנות ה-70, החלה דעיכה בתפוקה המוזיקלית של הלהקה ובכמות הופעותיה, שהגיעה לשפל עם מותו של בונהם בשנת 1980 ופירוקה של הלהקה בהמשך אותה שנה.
בשנת 1995, נכנסה הלהקה ל"היכל התהילה של הרוקנרול".
הלהקה דורגה במקום ה-14 ברשימת "100 האמנים הגדולים בכל הזמנים״ של מגזין המוזיקה "רולינג סטון"'.
היסטוריה > תחילת הדרך (1970-1968) > ציפורי החצר

בשנת 1965, הצטרף ג'ימי פייג' ללהקת היארדבירדס, כנגן בס במקומו של פול סמואל סמית'. בהמשך, הפך פייג' לגיטריסט השני של הלהקה, לצד ג'ף בק, שעזב את הלהקה שנה לאחר מכן על מנת לקדם את קריירת הסולו שלו. בעקבות עזיבתו של בק באוקטובר 1966, המעיטה הלהקה בהופעות ובהקלטת שירים חדשים.
במהלך אותה תקופה העלה פייג' רעיון שלא צלח בסופו של דבר להקמת סופר גרופ שתכלול בנוסף את בק, את חברי להקת המי - המתופף קית' מון ונגן הבס ג'ון אנטוויסל, ואת הסולנים סטיב מריוט' וסטיב וינווד.
ב-7 ביולי 1968, הופיעה הלהקה בפעם האחרונה, אך בשל התחייבויות קודמות היא נדרשה לקיים עוד מספר הופעות בסקנדינביה. המתופף ג'ים מקארתי והסולן קית' רלף, שעזבו את הלהקה, העניקו את זכויות השימוש בשם הלהקה לפייג' ולבסיסט כריס דר'ה, שהחלו בחיפוש אחר חברי להקה חדשים. פייג' פנה ראשית אל טרי ריד, על מנת שימלא את תפקיד הסולן, אך הוא דחה את ההצעה ובמקום זאת המליץ על זמר צעיר אחר בשם רוברט פלאנט. פלאנט, שלבסוף קיבל את ההצעה, המליץ על המתופף ג'ון בונהם, שאיתו ניגן יחד בעבר בלהקת ה-"Band Of Joy". לאחר שדר'ה נטש את ההרכב למען קריירה בצילום, נענה פייג' לבקשתו של נגן גיטרת הבאס ג'ון פול ג'ונס, עמו ניגן בעבר, להחליפו. בכך הושלם ההרכב החדש.
ב-19 באוגוסט 1968, ניגנו חברי הלהקה לראשונה באולפן חזרות בלונדון. השיר הראשון אותו בחרה הלהקה לנגן היה "Train Kept A-Rollin", שיר בלוז קצבי אותו הכיר פייג' בתקופתו בלהקת היארדבירדס, ואשר פתח את מרבית הופעותיה של הלהקה בשנותיה הראשונות.
כחודש לאחר מכן, החל סיבוב ההופעות של הלהקה בסקנדינביה, לו התחייבה עוד בטרם פירוקה של היארדבירדס. בטרם יצאה הלהקה לסיבוב ההופעות, השתתפו חברי הלהקה בהקלטת אלבומו של הזמר הבריטי פי ג'יי פרובי. הייתה זו הפעם הראשונה בה הופיעה הלהקה בהקלטת אלבום בסטודיו.
ב-7 בספטמבר 1968, קיימה הלהקה תחת הרכבה החדש את הופעתה הראשונה מול קהל, אשר נערכה בדנמרק. הלהקה השלימה את סבב ההופעות בסקנדינביה בשם הזמני "The New Yardbirds" (ציפורי החצר החדשות) ומיד בסיומו החליטה לשנות את שמה. בהמשך אותו חודש, החלה הלהקה לעבוד על אלבומה הראשון. לאחר סיום העבודה על האלבום, שערכה כתשעה ימים בלבד ומומן כולו מכיסו הפרטי של פייג', נאלצה הלהקה לשנות את שמה, לאחר שחבריה קיבלו הודעה על הפסקת פעילותה לצמיתות של ה-"Yardbirds", אשר כלל איסור שימוש בשם הלהקה בעתיד.
היסטוריה > תחילת הדרך (1970-1968) > חוזה הקלטות ושם חדש

אחת מההשערות בנוגע למקור שמה של הלהקה היא הערה עוקצנית שהעלו חברי להקת המי ג'ון אנטוויסל וקית מון לפיה ההרכב מוזיקלי אותו רצו להקים פייג' וג'ף בק בתחילת הדרך, ייכשל כישלון חרוץ ("'Go down like a 'lead balloon"). בהצעת מנהל הלהקה פיטר גרנט, הוחלפה המילה Lead ב-Led, ואילו המילה Balloon (בלון) הוחלפה במילה Zeppelin (צפלין).
ב-4 באוקטובר 1968, יצאה הלהקה, עדיין תחת שמה הישן, לסיבוב הופעות ראשון באנגליה. הופעתה הראשונה של הלהקה תחת שמה החדש נערכה ב-25 באוקטובר 1968 בקמפוס אוניברסיטת סארי שבדרום מזרח המדינה.
בנובמבר 1968 חתם גרנט, על חוזה של 143,000 דולר עם חברת התקליטים אטלנטיק רקורדס (כמיליון דולר, במונחים של היום). היה זה סכום שיא לחוזה הקלטות ראשון ללהקת רוק באותה תקופה. חברת אטלנטיק התמחתה בהחתמת מוזיקאים בסגנון הבלוז, ג'אז וגוספל, אך בשנות השישים המאוחרות החלה להתעניין בלהקות רוק בריטיות. החברה החליטה להמר על הלהקה, על אף שלא נפגשה עם חבריה טרם החתימה. חוזה ההקלטות העניק ללהקה חופש אומנותי רב וגמישות, בין היתר בהחלטה על מועדי הוצאת האלבומים ועיצובם, החלטה על הוצאת סינגלים, תאריכי סיבובי ההופעות וכו'.
ב-26 בדצמבר 1968 יצאה הלהקה לסיבוב הופעות ראשון לארצות הברית, שארך כחודשיים.
היסטוריה > תחילת הדרך (1970-1968) > אלבום הבכורה (Led Zeppelin)

ב־12 בינואר 1969, במהלך סיבוב ההופעות בארצות הברית, יצא אלבומה הראשון של הלהקה "Led Zeppelin".
לאור העובדה כי הלהקה טרם חתמה על חוזה ההקלטות והייתה קצרה במזומנים, עלה הצורך לסיים את הקלטת האלבום במהירות יחסית. הלהקה, שביצעה את שירי האלבום מספר פעמים במהלך סיבוב ההופעות שערכה בסקנדינביה, הקליטה את האלבום במשך שלושים ושש שעות בלבד.
האלבום שילב אלמנטים של מוזיקת בלוז ("You Shook Me" ו"Can't Quit You Baby") והארד רוק ("Good Times Bad Times").
האלבום זכה להצלחה מסחרית והגיע למקום ה-10 במצעד האלבומים של מגזין המוזיקה "בילבורד". ב-31 במרץ 1970 יצא האלבום באנגליה. על עטיפת האלבום, שהפכה לאייקונית, הוצגה תמונה של התרסקות ספינת האוויר הינדנבורג.
על אף ההצלחה המסחרית, זכה האלבום לביקורות צוננות ממבקרי מוזיקה רבים. במהלך השנים עלה קרנו של האלבום, אשר נחשב לדעת מבקרים רבים כאחד מהאלבומים החשובים והמשפיעים בתולדות מוזיקת הרוק.
היסטוריה > תחילת הדרך (1970-1968) > Led Zeppelin II

ההצלחה המסחרית של אלבום הבכורה, הובילה לעלייה בפופולריות של הלהקה, במיוחד בארצות הברית. הלהקה החלה לעבוד על אלבומה השני במהלך סיבוב ההופעות האמריקאי בינואר 1969. בשל הנסיעות התכופות בתקופה זו, הוקלטו כל אחד משירי האלבום בנפרד ובאולפנים שונים בארצות הברית ובאנגליה.
ב-22 באוקטובר 1969, הוציאה הלהקה את אלבומה השני "Led Zeppelin II". האלבום, שזכה אף הוא להצלחה מסחרית גדולה, נחשב לאחד מהחלוצים בתחום מוזיקת הרוק הכבד ובתור האלבום הראשון של ההבי מטאל.
במהלך מסע ההופעות באירופה בשנת 1970, לאחר צאת התקליט השני הלהקה פגשה את הרוזנת אווה פון צפלין במהלך צילומים לתוכנית טלוויזיה. הרוזנת הביעה בפני הלהקה את אי שביעות רצונה מהשימוש בשם משפחתה כשם הלהקה והביעה שאט נפש מעטיפת האלבום בראשון בה נראית ספינת צפלין עולה באש באסון הצפלין. הרוזנת איימה עליהם בתביעה משפטית ואכן על מנת להימנע מהתביעה החליטה הלהקה לשנות את שמה לנובס (NOBS) לערב אחד במהלך הופעתם בקופנהגן בתאריך 28 בפברואר שנת 1970.